ང་ནི་སྐྱེས་ཐོབ་ཀྱི་ཤེས་རབ་ལྡན་པའི་མི་ཞིག་ལར་ནས་མ་ཡིན།ཁུ་སིམ་ལྷིང་འཇགས་ཀྱི་ཕ་ཡུལ་ན་ཡོད་དུས།ངས་འཆར་གཞི་རྒྱ་ཆེན་པོ་ཞིག་འཐེན་སྲིད་མོད།འོན་ཀྱང་ལས་ཀར་དངོས་སུ་འཇུག་དུས།རྒྱ་གར་གྱི་གླང་གོག་ཅིག་ལྟར།ངས་རང་གི་གཉའ་ཤིང་གི་ལྗིད་ཤུགས་ལ་བཟོད་བསྲན་མི་བྱེད་ཐབས་མེད་ཡིན་ཞིང་།ཉིན་རྒྱུན་རང་གི་བདག་པོས་རྔ་མ་ནས་གཅུས་ཤིང་གཉའ་ཤ་གཅོད་ལ་ཁད་བྱེད་དུས།ཧ་ཅང་འཁོས་ཆུང་ངང་མགོ་བོ་སྨད་ཅིང་།ས་སྲོས་སུ།སྐྱུག་ལྡད་བྱེད་རྒྱུའི་རྩྭ་ཆས་ཉུང་ངུ་ཞིག་རག་ཚེ།ཧ་ཅང་ཡིད་ཚིམས་པའི་ངང་སྡོད་རྒྱུ་ལས་བྱ་ཐབས་ཅི་ཡོད།དེ་ལྟའི་བྲན་ཁོལ་ཞིག་ལ་འགྱིང་བག་དང་འཕག་འཚག་གི་སྙིང་སྟོབས་ཤིག་གཞར་ཡང་བདོག་མི་སྲིད་ཨང་།